L'Ajuntament de Paterna reparteix 5.000 gots reutilitzables a les Falles per a gaudir d'unes festes en igualtat i lliures d'agressions
13/03/2024

# L'Ajuntament de Paterna reparteix 5.000 gots reutilitzables a les Falles per a gaudir d'unes festes en igualtat i lliures d'agressions

[![El Ayuntamiento de Paterna reparte 5.000 vasos reutilizables a las Fallas para disfrutar de unas fiestas en igualdad y libres de agresiones](/images/noticias/2024/03/9411/9411_lg.jpg)](/images/noticias/2024/03/9411/9411_lg.jpg)

13.03.2024

A través d'aquesta campanya municipal, ‘Chupito femelleta’ és el codi que ocuparan les dones que necessiten sol·licitar ajuda davant qualsevol tipus d'agressió en els entorns d'oci durant les Falles i amb el qual s'activarà un protocol de suport on el personal faller li brindarà un espai segur per a atendre les seues necessitats

L'Ajuntament de Paterna ha llançat una campanya sota el lema ‘Chupito femelleta’, promoguda per les díhuit comissions falleres de la ciutat i el consistori a través de les regidories d'Igualtat i Tradicions, amb el repartiment d'un total de 5.000 gots reutilitzables a representants de les Falles del municipi per a fomentar el reciclatge i conscienciar a la ciutadania de la importància del consum responsable i de gaudir de les festes des de la igualtat i la tolerància.

Amb l'objectiu de previndre qualsevol tipus d'agressió en entorns d'oci durant Falles, Chupito femelleta és el codi que ocuparan les dones per a sol·licitar ajuda dins d'aquesta campanya municipal i amb el qual s'activarà un protocol de suport on el personal faller li brindarà un espai segur per a atendre les seues necessitats.

Així ho ha destacat la Tinenta Alcalde de Garantia Social, Igualtat i Tradicions, Isabel Segura que ha participat en l'acte de lliurament, acompanyada de la tècnica promotora d'Igualtat al mateix temps que ha agraït “el compromís i sensibilització del món faller amb una qüestió tan important per a continuar lluitant i avançat cap a una igualtat de gènere real”.

Per a Segura “Paterna és una ciutat orgullosa de les seues tradicions i festes i per això, apostem mitjançant aquesta iniciativa municipal per compartir i gaudir d'unes Falles segures i lliures de violències masclistes a la nostra ciutat”.

Durant la trobada, l'àrea d'Igualtat ha explicat a les diferents comissions algunes pautes sobre com actuar davant aquesta mena de situacions.

Entre les deu principals recomanacions, s'ha traslladat en tot moment conceptes de “ajuda, atenció i acompanyament a la dona afectada per alguna mena d'agressió” ha conclòs la Tinenta Alcalde posant l'accent també que els qui intervenen en aquests casos són les persones expertes i professionals telefonant al 112 o al 016, quan així ho sol·licite la pròpia interessada.